ZĀĢMATERIĀLU PIRKUMA LĪGUMS

Nr. *skatāms pievienotajā datnē*

 *Dokumenta datums ir pēdējā*

*uzliktā elektroniskā paraksta datums*

**SIA „Rīgas meži”**, vienotais reģistrācijas Nr. 40003982628, tās valdes \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ personā, kur\_\_ rīkojas uz statūtu un 20.06.2023. pilnvaras Nr.SRM-23-20-pv pamata, turpmāk – **Pārdevējs**, no vienas puses, un

**\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_, tās \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ personā, kur\_\_ rīkojas uz \_\_\_\_\_\_\_\_\_\_\_\_\_\_\_ pamata, turpmāk – **Pircējs**, no otras puses, abi kopā turpmāk – **Puses**, katrs atsevišķi – **Puse**, ievērojot **\_\_\_.\_\_\_.202\_\_. apstiprinātos** izsoles **Nr. \_\_\_\_\_\_\_\_\_** rezultātus, bez viltus, maldības un spaidiem noslēdz šādu Zāģmateriālu pirkuma līgumu, turpmāk – **Līgums**:

1. **LĪGUMA PRIEKŠMETS**
	1. Pārdevējs ražo un pārdod, bet Pircējs pērk **zāģmateriālus**, turpmāk – **Prece**, kuru sortiments, apjoms, kvalitātes prasības, cena un ražošanas termiņi ir noteikti Līguma pielikumā Nr.1 pievienotajā Zāģmateriālu sortimenta piedāvājumā, kas ir šī Līguma neatņemama sastāvdaļa.
	2. Pārdevējs ražo Preci Pārdevēja kokzāģētavā „Norupe”, Tīnūžu pag., Ogres nov., LV-5015, turpmāk – **Kokzāģētava “Norupe”**. Visa Prece ir 100% FSC un 100% PEFC sertificēta, ko apliecina koksnes piegādes ķēdes FSC sertifikāts Nr. SCS-COC-007461 (pieejams: <https://ej.uz/RM_FSC>) un PEFC sertifikāts Nr. BMCERT-PEFC-COC-00171 (pieejams: <https://ej.uz/RM_PEFC>).
	3. Puses apzinās un piekrīt, ka šajā Līgumā norādītais, izsolītais Preces apjoms ir uzskatāms par prognozēto apjomu, un Līguma izpildes ietvaros ir pieļaujamas saražotā un Pircējam faktiski pārdodamā Preces apjoma izmaiņas +/-20% (divdesmit procentu) robežās no izsolītā apjoma.
	4. Pircējam Preces pieņemšana un izvešana no Kokzāģētavas “Norupe” ir jāveic ne vēlāk kā līdz **202\_\_.gada \_\_\_\_\_\_\_\_\_**, plkst.17:00, ja vien šajā Līgumā noteiktajā kārtībā Pārdevējs nav paziņojis Pircējam par vēlāku Preces pieņemšanas un izvešanas termiņu.
2. **CENA UN NORĒĶINU KĀRTĪBA**
	1. Preces cena par 1 (vienu) zāģmateriālu kubikmetru tiek noteikta atbilstoši Līguma pielikumā Nr.1 norādītajai cenai. Preces pirkuma kopējā prognozētā summa par kopējo Pielikumā Nr.1 norādīto, izsolīto Preces apjomu **\_\_\_\_\_\_\_\_\_\_ m3 (\_\_\_\_\_\_\_\_\_\_\_ kubikmetri)** ir **EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_ euro, \_\_ centi)** bez pievienotās vērtības nodokļa, turpmāk – **PVN**. PVN tiek aprēķināts saskaņā ar darījuma brīdī spēkā esošajām normatīvo aktu prasībām. Precīza Preces pirkuma kopējā summa tiek noteikta atbilstoši saražotajam un Pircējam faktiski pārdodamajam Preces apjomam, ievērojot Līguma 1.3.punktā noteiktās pieļaujamās izsolītā apjoma izmaiņas.
	2. Pircējs samaksā par Preci vienā no šādiem veidiem:
		1. veicot **priekšapmaksu 100%** (simts procentu) apmērā no saražotās un Pircējam faktiski pārdodamās Preces pirkuma summas atbilstoši Pārdevēja izrakstītam priekšapmaksas rēķinam, ko Pārdevējs izraksta un nosūta Pircējam pēc tam, kad Prece ir saražota, sagatavota izsniegšanai Pircējam un Pircējs par to ir informēts šajā Līgumā noteiktajā kārtībā. Pircējam ir pienākums samaksāt priekšapmaksas rēķinu ne vēlāk kā **2 (divas) darba dienas** pirms Preces pieņemšanas un izvešanas no Kokzāģētavas “Norupe”. Prece var tikt apmaksāta un pieņemta pa daļām, ņemot vērā Preces ražošanas termiņus, Preces apjoma ietilpību kravas pārvadātāja transportlīdzeklī un Pircēja norādes par Preces pieņemšanas laiku (tādā gadījumā Pārdevējs izraksta priekšapmaksas rēķinu par Pircējam izsniegšanai sagatavoto Preces apjoma daļu, un Pircējs to apmaksā ne vēlāk kā **2 (divas) darba dienas** pirms attiecīgās Preces apjoma daļas pieņemšanas un izvešanas no Kokzāģētavas “Norupe”);
		2. veicot **pēcapmaksu** **10 (desmit) dienu** laikā no Preces pārdošanas pavadzīmes (“Kokmateriālu pārdošanas pavadzīme”) nosūtīšanas Pircējam, ar nosacījumu, ka Pircējs **5 (piecu) darba dienu** laikā pēc šī Līguma noslēgšanas ir iesniedzis Pārdevējam Latvijas Republikā reģistrētas komercbankas vai Latvijas Republikā reģistrētas ārvalsts komercbankas filiāles neatsaucamu pirmā pieprasījuma maksājumu garantiju, izsniegtu par labu Pārdevējam ar garantijas summu vismaz **140%** (viens simts četrdesmit procenti) apmērā no Līguma 2.1.punktā norādītās Preces pirkuma kopējās prognozētās summas (kas pilnībā sedz Preces pirkuma kopējo prognozēto summu un iespējamā Preces apjoma 20% pieauguma summu, līgumsodu, nokavējuma procentus), ar garantijas termiņu (t.i. datumu, līdz kuram Pārdevējs ir tiesīgs iesniegt bankā samaksas pieprasījumu) ne mazāku kā 3 (trīs) mēneši pēc šī Līguma 1.4.punktā noteiktā Preces pieņemšanas un izvešanas termiņa beigām.
	3. Pircējs ir tiesīgs izvēlēties vienu no Līguma 2.2.punktā minētajiem samaksas veidiem, par to rakstiski informējot Pārdevēju vai iesniedzot bankas garantiju, nekavējoties, bet ne vēlāk kā 5 (piecu) darba dienu laikā pēc Līguma noslēgšanas. Pircējs nav tiesīgs vēlāk šī Līguma ietvaros mainīt samaksas veidu. Ja Pircējs šajā punktā noteiktajā termiņā nav informējis Pārdevēju par samaksas veidu, tad uzskatāms, ka Pircēja izvēlētais samaksas veids ir priekšapmaksa. Pārdevējs ir tiesīgs izvērtēt un atteikties pieņemt Pircēja iesniegto bankas garantiju, ja tā neatbilst Līguma 2.2.2.punktā noteiktajiem nosacījumiem, un tādā gadījumā samaksas veids ir priekšapmaksa.
	4. Samaksa ir uzskatāma par veiktu dienā, kad Pārdevējs ir saņēmis naudas līdzekļus Pārdevēja norēķinu kontā.
	5. Puses vienojas, ka saskaņā ar Līgumu sagatavotie priekšapmaksas rēķini un Preces pārdošanas pavadzīmes (“Kokmateriālu pārdošanas pavadzīme”) tiek sagatavoti elektroniski un derīgi bez paraksta, ja tie nosūtīti no Pārdevēja elektroniskā pasta adreses: rekini.kz@rigasmezi.lv uz Pircēja elektroniskā pasta adresi: \_\_\_\_\_\_\_\_\_\_\_\_\_\_\_\_\_\_\_.
	6. Pircējs iegūst tālāk šajā Līgumā noteiktās tiesības uz Preces (vai Preces attiecīgās daļas) pieņemšanu un izvešanu no Kokzāģētavas “Norupe” tikai pēc attiecīga priekšapmaksas rēķina samaksas pilnā apmērā vai Līguma 2.2.2.punkta noteikumiem atbilstošas bankas garantijas iesniegšanas Pārdevējam.
3. **PRECES PIEŅEMŠANA**
	1. Pārdevējs rakstiski paziņo Pircējam, tiklīdz Prece ir saražota un sagatavota izsniegšanai Pircējam. Pēc minētā paziņojuma saņemšanas Pircējam ir pienākums rakstiski paziņot Pārdevējam Preces pieņemšanas datumu, laiku, kravas pārvadātāja nosaukumu un transportlīdzekļa reģistrācijas numuru.
	2. Plānojot Preces pieņemšanas laiku un organizējot Preces pieņemšanu, Pircējam ir pienākums nodrošināt, ka Preces pieņemšana tiek veikta:
		1. Līguma 1.4.punktā noteiktā termiņa ietvaros;
		2. Kokzāģētavas “Norupe” darba laikā – darba dienās no plkst. 8:30 līdz 17:00;
		3. pēc priekšapmaksas rēķina samaksas šajā Līgumā noteiktajā kārtībā, ja vien Pircējs nav iesniedzis šajā Līgumā minēto bankas garantiju.
	3. Gadījumā, ja Preces ražošanas procesā notiek neparedzētas izmaiņas, Pārdevējs ir tiesīgs vienpusēji pagarināt Līguma 1.4.punktā noteikto termiņu, par to rakstiski paziņojot Pircējam. Puses vienojas, ka pagarinātais termiņš Preces pieņemšanai un izvešanai stājas spēkā ar Pārdevēja attiecīgu, vienpusēju, rakstisku paziņojumu Pircējam, un attiecībā uz termiņa izmaiņām Pusēm nav jāveic Līguma grozījumi. Tādā gadījumā Pircējam nav saistošs Līguma 3.2.1.punkts, bet tam ir pienākums nodrošināt Preces pieņemšanu un izvešanu Pārdevēja norādītajā pagarinātajā termiņā.
	4. Pārdevējs izsniedz Preci Pircēja norādītā laikā Pircēja norādītam kravas pārvadātājam, kopā ar Preci tam izsniedzot Preces piegādes dokumentu (“Preču piegādes dokuments”), kuru Preces pieņemšanas brīdī pašrocīgi paraksta kravas pārvadātājs (transportlīdzekļa vadītājs). Ar parakstu uz Preču piegādes dokumenta transportlīdzekļa vadītājs apliecina Preces atbilstību Preču piegādes dokumentā norādītajam Preces sortimentam, daudzumam un pakas numuram.
	5. Preces iekraušanu Pircēja transportlīdzeklī veic Pārdevējs.
	6. Preces pieņemšana ir uzskatāma par notikušu (t.i. Prece ir uzskatāma par Pircēja pieņemtu) ar brīdi, kad kravas pārvadātājs (transportlīdzekļa vadītājs) ir parakstījis Preču piegādes dokumentu. Kā apliecinājumu par Preces pieņemšanas faktu Pārdevējs Līguma 2.5.punktā noteiktajā veidā nosūta Pircējam Preces pārdošanas pavadzīmi (“Kokmateriālu pārdošanas pavadzīme”).
	7. Pircējs ir tiesīgs ierasties Kokzāģētavā “Norupe” ar Pārdevēju iepriekš saskaņotā laikā un pirms Preces pieņemšanas Pārdevēja pārstāvja klātbūtnē veikt saražotās Preces kvalitātes kontroli, t.i. kvalitātes atbilstību Līguma pielikumā Nr.1 norādītajai kvalitātei (zāģmateriālu šķirai).
	8. Pircējam ir pienākums iespējami īsā laikā pēc Preces pieņemšanas pārbaudīt Preces atbilstību šī Līguma noteikumiem. Pircējs ir tiesīgs iesniegt Pārdevējam rakstisku, pamatotu pretenziju par Preces neatbilstību šī Līguma noteikumiem ne vēlāk kā 20 (divdesmit) kalendāro dienu laikā pēc Preces pieņemšanas (Preču piegādes dokumenta parakstīšanas). Pretenzijas attiecībā uz Preces kvalitāti Pircējs ir tiesīgs izteikt tikai par tādiem kvalitātes trūkumiem vai defektiem, kuri nav pieļaujami Līguma pielikumā Nr.1 un Preces pārdošanas pavadzīmē norādītās kvalitātes (zāģmateriālu šķiras) standartiem. Ja Pircējs nav iesniedzis Pārdevējam pretenziju šajā punktā noteiktajā termiņā, uzskatāms, ka Pircējam nav pretenziju saistībā ar pieņemtās Preces atbilstību Līguma noteikumiem.
	9. Par Preces vai tās daļas neatbilstību Līguma noteikumiem Pušu pārstāvji sastāda Preces Defektu aktu, kurā rakstiski un fotogrāfijās fiksē konkrētas neatbilstības. Par Preci, kas neatbilst šajā Līgumā noteiktajām kvalitātes prasībām, Pircējam un Pārdevējam, savstarpēji rakstiski vienojoties, pamatojoties uz Defektu aktā norādīto, ir tiesības noteikt samazinātu Preces cenu. Tādā gadījumā Pārdevējs izraksta kredītrēķinu atbilstoši Preces cenas samazinājumam un Preces cenas samazinājuma summu atmaksā Pircējam vai ieskaita kā Pircēja citas maksājuma saistības izpildi šī Līguma ietvaros.
4. **ATBILDĪBA**
	1. **Īpašuma tiesības** uz Preci pāriet no Pārdevēja uz Pircēju ar brīdi, kad Pircējs ir pieņēmis Preci saskaņā ar šī Līguma 3.6.punktu.
	2. **Risks** par Preces nejaušu bojāeju, bojāšanos, kvalitātes zudumu un ar to saistītiem iespējamiem zaudējumiem pāriet no Pārdevēja uz Pircēju ar Preces pieņemšanas brīdi. Gadījumā, ja Prece nav pieņemta Līguma 1.4.punktā noteiktajā termiņā vai 3.3.punktā noteiktajā termiņā (ja attiecināms), risks par Preces nejaušu bojāeju, bojāšanos, kvalitātes zudumu un ar to saistītiem iespējamiem zaudējumiem pāriet no Pārdevēja uz Pircēju ar vēlākā šajā teikumā minētā termiņa iestāšanās brīdi, neatkarīgi no Preces pieņemšanas fakta.
	3. Ja Pircējs **kavē** Līgumā noteikto Preces pieņemšanas termiņu, Pārdevējs ir tiesīgs aprēķināt, un Pircējam ir pienākums maksāt **nokavējuma līgumsodu** **0,5%** (nulle komats pieci procenti) apmērā no laicīgi nepieņemtās Preces pirkuma summas par katru kavējuma dienu, bet kopā ne vairāk kā 10% (desmit procenti) no nepieņemtās Preces pirkuma summas, par kādu Pārdevējs izrakstījis priekšapmaksas rēķinu.
	4. Ja Pircējs **kavē** Līguma 2.2.2.punktā noteikto Preces pārdošanas pavadzīmes (“Kokmateriālu pārdošanas pavadzīme”) samaksas termiņu, Pārdevējs ir tiesīgs aprēķināt, un Pircējam ir pienākums maksāt **nokavējuma procentus 0,5%** (nulle komats pieci procenti) apmērā no kavētās maksājuma summas par katru kavējuma dienu. No Pircēja saņemtajām maksājumu summām Pārdevējs vispirms sedz aprēķinātos nokavējuma procentus un pēc tam – pamatparādu.
	5. Ja Līgums tiek izbeigts 5.4. punktā noteikto iemeslu dēļ, tad uzskatāms, ka attiecībā uz neizpildīto līgumsaistību daļu (t.i. atlikušo Preces pirkuma summu, par kuru nav veikta Līguma izpilde) no Pircēja puses ir pieļauta saistību neizpilde vispār. Tādā gadījumā Pārdevējs ir tiesīgs aprēķināt, un Pircējam ir pienākums maksāt **līgumsodu par Līguma saistību neizpildi** **10%** (desmit procentu) apmērā no atlikušās Preces pirkuma summas, par kuru nav veikta Līguma izpilde. Šādā gadījumā līgumsoda aprēķinā (aprēķinot atlikušo Preces pirkuma summu, par kuru nav veikta Līguma izpilde) tiek piemērota Līguma 2.1.punktā norādītā Preces pirkuma kopējā prognozētā summa.
	6. Pircējam ir pienākums samaksāt šajā Līgumā noteiktajā kārtībā Pārdevēja aprēķinātos līgumsodus 10 (desmit) dienu laikā no attiecīga Pārdevēja rēķina vai paziņojuma nosūtīšanas dienas.
	7. Nokavējuma līgumsoda un nokavējuma procentu samaksa neatbrīvo Pircēju no Līguma saistību pienācīgas izpildes.
5. **LĪGUMA DARBĪBAS LAIKS UN IZBEIGŠANA**
	1. Līgums stājas spēkā tā abpusējas parakstīšanas brīdī un ir spēkā līdz Līguma 1.4.punktā noteiktajam Preces izvešanas termiņam vai līdz Pušu saistību pilnīgai izpildei (ja saskaņā ar šī Līguma noteikumiem Pušu saistību pilnīga izpilde var tikt veikta vēlāk). Līguma abpusējas parakstīšanas brīdis ir pēdējā parakstītāja uzliktā laika zīmoga datums un laiks.
	2. Puses ir tiesīgas izbeigt Līgumu jebkurā laikā, par to savstarpēji rakstiski vienojoties.
	3. Pārdevējs ir tiesīgs nekavējoties vienpusēji izbeigt Līgumu, par to rakstiski paziņojot Pircējam, šādos gadījumos:
		1. Pircējam ir pasludināts maksātnespējas process, apturēta saimnieciskā darbība vai iestājas citi apstākļi, kas liedz vai liegs Pircējam turpināt Līguma izpildi;
		2. pēc Līguma noslēgšanas atklājas, ka izsolē, iesniedzot piedāvājumu, vai Līguma izpildes laikā Pircējs ir sniedzis Pārdevējam nepatiesu vai nepilnīgu informāciju;
		3. pēc Līguma noslēgšanas atklājas vai Pārdevējam rodas pamatotas aizdomas par Pircēja un citu tirgus dalībnieku aizliegtu vienošanos, izsoles piedāvājumu saskaņošanu vai citiem konkurences tiesību pārkāpumiem;
		4. attiecībā uz Pircēju, tā patieso labuma guvēju ir konstatēts Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā noteiktais;
		5. attiecībā uz Pircēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pircēju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pircējs ir personālsabiedrība, tiek piemērotas sankcijas, atbilstoši Starptautisko un Latvijas Republikas nacionālo sankciju likumam.
	4. Pārdevējs ir tiesīgs vienpusēji izbeigt Līgumu, par to rakstiski paziņojot Pircējam vismaz 10 (desmit) dienas iepriekš (ja šajā punktā nav noteikts citādi), šādos gadījumos:
		1. Pircēja pieļautais Preces pieņemšanas un izvešanas termiņa kavējums pārsniedz 10 (desmit) dienas;
		2. Pārdevējs ir saņēmis Pircēja rakstisku paziņojumu par atteikšanos no Preces vai tās daļas iegādes (šādā gadījumā Pārdevējs ir tiesīgs nekavējoties vienpusēji izbeigt Līgumu pilnībā vai attiecīgajā daļā);
		3. Pircējs neizpilda kādu no Līguma saistībām un nav novērsis konstatēto Līguma neizpildi 5 (piecu) dienu laikā no Pārdevēja attiecīga paziņojuma nosūtīšanas dienas;
		4. Pircējs atkārtoti ir pieļāvis jebkuru šī Līguma noteikumu pārkāpumu.
	5. Līguma 5.3. punktā minētajos gadījumos Līgums ir uzskatāms par izbeigtu ar Pārdevēja paziņojuma par Līguma izbeigšanu nosūtīšanas dienu. Līguma 5.4. punktā minētajos gadījumos Līgums ir uzskatāms par izbeigtu ar Pārdevēja paziņojumā par Līguma izbeigšanu norādīto datumu. Pēc Līguma izbeigšanas Pārdevējs ir tiesīgs rīkot atkārtotu izsoli attiecībā uz Pircēja nepieņemto Preci vai Preces daļu, un Pircējs nav tiesīgs piedalīties šādā izsolē.
	6. Jebkādi grozījumi, papildinājumi šajā Līgumā ir spēkā, ja tie noformēti rakstiski, satur atsauci uz šo Līgumu un tos ir parakstījušas abas Puses.
6. **KONFIDENCIALITĀTE UN PERSONAS DATI**
	1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un gadījumos, kad informācija ir bijusi iepriekš vai tās nodošanas brīdī publiski zināma. Konfidencialitātes pienākums nav aprobežots ar Līguma termiņu un ir saistošs bez laika ierobežojuma.
	2. Visi dokumenti un informācija, kas saistīta ar Līguma noslēgšanu un izpildi ir uzskatāmi par Pušu komercnoslēpumu saturošu informāciju. Tās aizsardzībai Puses apņemas to saglabāt noslēpumā un bez otras Puses rakstiskas piekrišanas neizpaust trešajām personām. Komercnoslēpuma statuss neattiecas uz informāciju, kas jau ir publiski pieejama, vai Latvijas Republikas tiesību aktos noteiktajā kārtībā ir noteikta kā publiski pieejama.
	3. Puses apliecina, ka Līgumā norādītos vai Līguma izpildes ietvaros no otras Puses iegūtos personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
	4. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	5. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai datu subjektiem nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga pret datu subjektiem par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei patstāvīgi jāapmierina datu subjektu prasījumi un jāsamaksā valsts pārvaldes iestādes uzliktie naudas sodi.
	6. Puses apņemas neapstrādāt no otras Puses iegūtos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
7. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
	2. Par nepārvaramas varas apstākļiem atzīst notikumu, kas atbilst visām šādām pazīmēm:
		1. no kā nav iespējams izvairīties, un kura sekas nav iespējams pārvarēt;
		2. kuru Līguma slēgšanas brīdī nebija iespējams paredzēt;
		3. kas nav radies Puses vai tās kontrolē esošas personas kļūdas vai rīcības dēļ;
		4. kas padara saistību izpildi ne tikai apgrūtinošu, bet arī neiespējamu.
	3. Puse, kurai iestājas Līguma 7.2.punktā minētie apstākļi, par šādu apstākļu iestāšanos 10 (desmit) darba dienu laikā rakstveidā paziņo otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
	4. Nepārvaramas varas apstākļi netiek ņemti vērā, ja Puses par to rakstiski neinformēja viena otru Līguma 7.3.punktā minētajā termiņā, ja vien konkrētie nepārvaramas varas apstākļi nav vispārzināmi un otras Puses rakstiska informēšana objektīvu, vispārzināmu iemeslu dēļ nav bijusi iespējama.
	5. Nepārvaramas varas apstākļu pierādīšanas pienākums ir Pusei, kura uz tiem atsaucas, ja vien konkrētie nepārvaramas varas apstākļi nav vispārzināmi.
	6. Ja nepārvaramas varas apstākļu dēļ Līgums nav izpildāms ilgāk par 3 (trīs) kalendārajiem mēnešiem, tad katrai Pusei ir tiesības vienpusēji atteikties no tālākas Līguma saistību izpildes. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
8. **CITI NOTEIKUMI**
	1. Ar Līguma izpildi saistītus jautājumus risināt no Pārdevēja puses Pārdevējs pilnvaro šādas personas, katru atsevišķi:
		1. \_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_;
		2. \_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_.
	2. Ar Līguma izpildi saistītus jautājumus risināt no Pircēja puses Pircējs pilnvaro šādas personas, katru atsevišķi:
		1. \_\_\_\_\_\_\_\_\_, tālr. \_\_\_\_\_\_\_\_, e-pasts: \_\_\_\_\_\_\_\_\_\_\_\_\_;
		2. \_\_\_\_\_\_\_\_\_, tālr. \_\_\_\_\_\_\_\_, e-pasts: \_\_\_\_\_\_\_\_\_\_\_\_\_.
	3. Pušu pilnvarotās personas ir pilnvarotas veikt Līgumā noteikto dokumentu (rēķinu, pavadzīmju, paziņojumu, pretenziju, brīdinājumu) un rakstiskas informācijas iesniegšanu vai nosūtīšanu otrai Pusei, un saņemšanu, un Līguma izpildes kontroli ar tiesībām sastādīt un parakstīt defektu aktus un citus no Līguma izrietošos dokumentus, izņemot Līguma grozījumus, vienošanos par Līguma izbeigšanu.
	4. Par izmaiņām Pušu juridiskajās adresēs, nosaukumos, kontaktinformācijā, pilnvaroto personu sastāvā, to kontaktinformācijā, Puses iespējami drīzā laikā, bet ne vēlāk kā 5 (piecu) dienu laikā rakstiski paziņo otrai Pusei, neveicot grozījumus Līgumā.
	5. Puses apliecina, ka visas šajā Līgumā norādītās Pušu elektroniskā pasta adreses tiek regulāri pārbaudītas un atrodas attiecīgās Puses kontrolē. Rēķini un pavadzīmes, kas elektroniski nosūtīti uz šajā Līgumā norādītajām Pušu elektroniskā pasta adresēm, ir derīgi bez paraksta un ir uzskatāmi par piegādātiem adresātam nākamajā darba dienā pēc to nosūtīšanas, neatkarīgi no sūtījuma atvēršanas laika. Paziņojumi, pretenzijas, brīdinājumi un citi ar šo Līgumu saistīti dokumenti un informācija, kas parakstīti ar drošu elektronisko parakstu un elektroniski nosūtīti uz šajā Līgumā norādītajām Pušu elektroniskā pasta adresēm, ir uzskatāmi par piegādātiem adresātam nākamajā darba dienā pēc to nosūtīšanas, neatkarīgi no sūtījuma atvēršanas laika.
	6. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktām koruptīvām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi.
	7. Līgums ir saistošs Pušu saistību un tiesību pārņēmējiem.
	8. Pušu savstarpēji paziņojumi, pretenzijas, brīdinājumi un cita otrai Pusei sniedzama informācija šī Līguma izpildes sakarā noformējama rakstiski.
	9. Strīdus, kuri var rasties starp Pusēm Līguma izpildes gaitā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
	10. Līgums ir sastādīts un parakstīts elektroniski ar drošu elektronisko parakstu, kas satur laika zīmogu.
	11. Līgums tā noslēgšanas brīdī satur 1 (vienu) šādu pielikumu –

*Pielikums Nr.1 – Zāģmateriālu sortimenta piedāvājums.*

1. **PUŠU REKVIZĪTI**

|  |  |
| --- | --- |
| **pārdevējs** | **PIRCĒJS** |
| **SIA „Rīgas meži”**Vienotais reģistrācijas Nr.40003982628PVN maksātāja reģ.Nr.LV40003982628Juridiskā adrese: Ojāra Vācieša iela 6, k-1, Rīga, LV-1004Tālrunis: +371 67415710e-pasts: rigasmezi@rigasmezi.lv | **SIA “\_\_\_\_\_\_\_\_\_\_\_\_\_”**Vienotais reģistrācijas Nr.\_\_\_\_\_\_\_\_\_\_\_PVN maksātāja reģ.Nr.\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_Tālrunis: \_\_\_\_\_\_\_\_\_e-pasts: \_\_\_\_\_\_\_\_\_\_  |
| Banka: Luminor Bank AS Latvijas filiāleKods: RIKOLV2XKonts: LV06RIKO0002013116269 | Banka: \_\_\_\_\_\_\_\_\_\_Kods: \_\_\_\_\_\_\_\_\_\_Konts: \_\_\_\_\_\_\_\_\_\_\_ |
| Banka: Citadele banka ASKods: PARXLV22Konts: LV15PARX0005508860001 |  |
| Banka: Swedbank ASKods: HABALV22Konts: LV76HABA0551052516389 |  |
| [vārds, uzvārds][amats] | [vārds, uzvārds][amats] |

Pielikums Nr.1